প্রসঙ্গত বিএসইসি’র পরিচালকদের শেয়ারধারণ সংক্রান্ত নির্দেশনায় বলা হয়েছে, পরিচালনা পর্ষদ সম্মিলিতভাবে কোম্পানিটির ৩০ শতাংশ শেয়ার ধারণ করতে হবে। অপরদিকে পরিচালনা পর্ষদের প্রত্যেক পরিচালক এককভাবে কমপক্ষে ২ শতাংশ শেয়ার ধারণ করতে হবে। এ নিয়ম পালনে ব্যর্থ হলে কোম্পানি রাইট ইস্যুর মাধ্যমে বা আরপিও এর মাধ্যমে মূলধন বাড়াতে পারবে না। অপরদিকে পরিচালকদের ক্ষেত্রে যারা দুই শতাংশ শেয়ার ধারণে ব্যর্থ হয়েছে তারা কোনভাবেই তাদের হাতে থাকা শেয়ার বিক্রি কিংবা অন্য কাউকে ট্রান্সফার করতে পারবে না। ২০১১ সালের ২২ নভেম্বরে জারি করা নির্দেশনায় শেয়ারধারণের লক্ষ্যমাত্রা পূরণে ৬ মাস পর্যন্ত সময় দেওয়া হয়েছিল। কিন্তু কোম্পানিটির পরিচালনা পর্ষদ এখনো বিএসইসি’র নির্দেশনা পালন করেনি।